Järgnev saade on valminud tänu J.Meyeri teenistuspartnerite toele
Näe kaugemale sellest, kus hetkel oled.
Olgu sul lootust ja ootust.
Usu, et asjad saavad muutuma.
Usu, et olukorrad muutuvad paremaks.
20. viisi, kuidas muuta iga päev paremaks
Mul on olnud eesõigus kirjutada veel üks raamat,
milleks on:
"20. viisi, kuidas muuta iga päev paremaks"
Tegu on väga praktilise, abistava raamatuga,
mis on täis erinevaid, väikesi asju.
Väikesi kohandusi, mida saad sisse viia,
et muuta üks halb päev paremaks.
Sest vahel meil on halb päev ja me ei tea isegi, miks?
Me liigume läbi elu nii kiiresti, et me isegi ei küsi:
"Miks ma olen halvas tujus?
Miks mul on nii halb päev? Miks ma olen ärritunud?"
Olen leidnud, et kui peatun hetkeks ja mõtlen nende asjade üle veidi,
paludes Jumalalt tunnetust nende kohta,
siis Ta võib näidata mulle,
miks teatud asjad liiguvad teatud suunas.
See aga aitab mul muuta midagi.
Üks asi, millest seal raamatus juttu, on see,
kuidas mitte anda alla kartustele.
Kartus on väga lähedalt seotud hirmuga.
Me kõik teame, kuidas hirm piinab.
See on üks kohutav asi,
püüdes hoida sind tagasi sellest, mida tegelikult tahad teha.
Kartus pole 100% sama, mis hirm,
aga samas küll väga lähedal sellele.
Nii olen viimaste aastate jooksul
lasknud Pühal Vaimul teha tööd enda sees,
et õppida, kuidas mitte karta midagi.
Eriti asju, mida nagunii pean tegema.
Me kõigi on elus asju,
mis meeldivad meile rohkem kui teised.
Usun, et pole ühtki teist, kes ei võiks nimetada mitmeid asju,
mille ees kartust tunnete.
Inimesed kardavad üksi kodus olla või muru niita.
Ema võib karta lapse mähkmete vahetamist.
Keegi kardab tihedas liikluses sõitmist.
Nii palju asju, mida karta.
Kui aga kardad midagi, siis see otsekui röövib sellest elu,
mistõttu me mõtetes võib see asi muutuda veelgi hullemaks
kui ta tegelikult on.
Selle asemel, et omada usku ja loota Jumala armule,
et see kannab meid läbi, kui selles olukorras oleme.
Üks asi, mis mind ennast puudutab ja mis juhtus taas täna hommikul,
on see, et olen pühendanud end trenni tegemisele.
Tean, et see aitab mul püsida tugevana
kogu mu ülejäänud teekonna Jumalaga,
et teha seda, milleks Ta on mind kutsunud.
Ilma piisava trennita pole see aga võimalik.
Nii et, treenin kolm korda nädalas personaaltreeneri käe all,
kõndides ka iga päev u 8 km.
Va erandid, kui see pole võimalik.
Täna hommikul ärgates aga tundsin,
et tahaks kangesti kauemaks voodisse jääda.
Küsimus polnud isegi ebapiisavas unes -
magasin kokku 8,5 h.
Kuid see oli lihtsalt üks neid hommikuid,
kus oleks tahtnud võimalusel 10h magada.
Nii et, mul oli tõsiselt raske ärgata.
Teadsid sa, et su lihalikule loomusele meeldib vägagi sinuga rääkida.
Kohe varahommikul,
püüdes häälestada sind halvaks päevaks.
Seetõttu pead olema valvel mõtete osas, mida mõtled.
Seda eriti veel varahommikuti.
Mõtlesin endamisi: "Oh aeg, täna on jälle trennipäev!"
Ühtlasi pidin üsna vara trenni minema, et jõuda õigeks ajaks siia stuudiosse,
et teha seda, mida ma just praegu teen.
Nii et, tundsin kui üht kartust tulemas enda üle,
kuid loodan, et Jumal jääb mulle alatiseks meelde tuletama,
et millegi kartmine muudab asja veelgi hullemaks.
Nii et, kui tunned, et kartus hakkab võimust võtma,
ava oma suu ja kuuluta:
"Ma suudan kõik, mis tarvis läbi Kristuse, kes on mu jõud.
Ta annab mulle armu, teha, mis tarvis ja just siis, kui tarvis.
Nii pole ka mõtet karta näiteks hambaarstil käiku.
Mul on täna pärastlõunal arstile aeg,
kes viib läbi ühe protseduuri, mis võib olla pisut valulik.
Seetõttu pole ma just suures vaimustuses sellest.
Kuid niipea, kui tunnen, kuidas mu tunded kisuvad kiiva,
olen õppinud ütlema:
"Jumal annab mulle selleks vajamineva armu,
kui see asi kätte jõuab."
Usun, et me kardame sageli midagi, mis pole veel juhtunudki,
kujutades seda pikalt ette.
Ja Jumal ei ütle meile ka alati, mis või kuidas miski sünnib,
sest Ta tahab, et usaldaksime Teda ja tegutseksime usus,
uskudes, et kui see olukord on käes,
siis Ta annab meile ka armu, enesekindlust, jõudu, tarkust,
loovust ja mida iganes muud, mida vajame.
Kuid Ta teeb seda just sel hetkel, kui see olukord on käes.
Nii et, ära lase kartusel võtta võimust oma elu üle
ja su päev saab olema palju parem.
Ole õnnistatud!
20. viisi, kuidas muuta iga päev paremaks
IGAPÄEVAELU RÕÕMUD
Me kuuleme Jumala häält läbi Tema Sõna
ja läbi seesmise rahu.
Jumal ütleb, et Ta kuulutab rahu oma rahvale.
Ta kõneleb läbi tarkuse ja kaine mõistuse.
Usun, et see on üks peamisi viise, kuidas me Jumalat kuuleme.
Sa ei pruugi ehk olla kõikse terasem,
kuid kui omad kainet mõistust...
Sest palju on ka neid, kel on küll mitmeid ülikooli kraade,
kuid kel pole grammigi kainet mõistust.
Vahel on tunne,
et mida haritum keegi on, seda rumalam ta on.
Jumal kõneleb meiega ka läbi vaikse, tasase hääle,
mis võib sageli kõlada kui su enda häälena.
Samas sa aga tead, et see on tegelikult Jumal.
Veetsin üks päev taas aega Jumalaga
samal ajal ringi käies ja midagi tehes.
Kuniks kuulsin Jumalat väga selgesti ütlemas:
"Ma armastan sind."
Küsid nüüd: "Kust sa tead, et see oli Jumal?"
Esiteks, see tuli mu seest,
mitte mu mõistusest.
Ja kui ma tahaks lihtsalt midagi välja mõelda,
siis ma oleks ju võinud seda ka tund aega varem teha.
Kuid ma ei otsinud ega oodanud midagi.
Tead, kui Jumal ütleb sulle midagi sellist,
siis sa ei tohiks olla nii hõivatud, et sa ei võta hetke selle nautimiseks.
Nii peatusin ma ka hetkeks ja mõtlesin: "Ooooooo!"
Ja siis mõni hetk hiljem kuulsin Teda ütlemas:
"Usalda mind."
Tead mis? Üks sõna Jumalalt võib muuta su elu igaveseks.
Ütled: "Kui ma vaid ka kuuleks Jumalat selliselt!"
See pole see, milleks me siin oleme.
Me oleme siin selleks, et mõistaksid,
et sul on võimalik vestelda Jumalaga suhtes, mida Temaga omad.
Ma ei julgusta sind nüüd kuulama igasugu erinevaid hääli.
Osad teist on seda teinud ja sattunud suurtesse jamadesse.
Mine tea, võib olla käid hetkelgi häälte kuulmise pärast nõustamisel.
Mida iganes me ka ei kuule, see peab ühtima Jumala Sõnaga.
See peab ühtima Jumala kirjapandud Sõnaga.
Üks naine kargas kord ühel mu konverentsil püsti,
olles ka seal paremas sektoris.
Tean, et te pole sellised.
Kuid ajal, mil ma lavalt rääkisin,
otsustas ta püsti karata ja ka rääkima hakata.
Ta lihtsalt karjus ja kisendas, öeldes asju, mis ei vasta isegi tõele.
"Jeesus ei ole Jumala Sõna!"
Sul pole aimugi, kui "lõbus" see on, kui keegi midagi sellist teeb.
Ta ei kavatsenudki vait jääda.
Ütlesin talle: "Esiteks, see pole Jumalast
ja te käitute täiesti korratult.
Sest Jumal ei räägi teie ja minuga ühe ja samaaegselt."
Ta aga ketras muudkui edasi,
kuniks olime lõpuks sunnitud ta saalis välja juhtima.
See kurb asi aga on see,
et see naine arvas, et ta kuuleb Jumalat.
Sa aga ei saa mõelda selliselt, kui tunned Jumala Sõna.
Mitte keegi, kes on eales lugenud Jumala Sõna,
ei tõuse lihtsalt püsti
ja hakka kuulutama midagi, mille nad usuvad olevat Jumalast,
tehes seda ajal, kui konverentsi kõneleja õpetab.
See pole lihtsalt normaalne.
"Aga ma ei saanud sinna midagi parata,
sest Jumal tuli nii võimsalt mu üle!"
Kuid seegi pole piibellik.
Sest Piibel ütleb,
et me omame kontrolli oma sõnade üle.
Kuid las see jääda.
Jumal kõneleb läbi inimeste.
Ta kõnetaks sind pigem isiklikult, aga kui sa ei kuula...
Ta kõneleb läbi looduse,
läbi Püha Vaimu tunnetuse,
läbi kinnituse su vaimus.
Sa lihtsalt tead, et mõni asi on nii.
Ta kõneleb läbi olukordade
ja ka lihtsalt läbi meie juhtimise.
Ta lihtsalt juhib meid.
Kui ootad, et Jumal sind kõnetaks,
siis Ta ei tee seda alati läbi millegi ütlemise.
See on ka põhjus,
miks paljud arvavad, et nad ei kuule Jumalat.
Mina aga usun, et kui üks su kõrv on häälestatud kuulma Jumalat,
igatsedes alati kuulda, mis Tal öelda on
ja sa pöörad Talle tähelepanu juba iga uue päeva hakul
nagu Õpetussõnades 3:6 on öeldud:
"Õpi teda tundma kõigil oma teedel, siis ta teeb su teerajad tasaseks!"
See tähendab seda,
et oled ehk palunud Jumalat, et Ta räägiks sulle mõne asja kohta...
Vahel me unustame isegi ära, et oleme palunud mõne asja pärast,
kas pole?
Ja siis mõni päev hiljem tekkib sul ahhaa-hetk stiilis: "Ma tean!"
ja oled enda arust tulnud lagedale mõne hea ideega.
Aga kui sul on täna see hea idee, mis su probleemi ära lahendab,
siis miks sul seda juba mõni päev tagasi polnud,
et pidid Jumala kogu loosse kaasama?
Me elu oleks nii palju põnevam, kui me mõistaks,
kui väga Jumal tegelikult me eludesse kaasatud on.
Aamen?
Me ei liigu täna eriti kiiresti,
mis on minu puhul muidugi üsna tavapärane.
Kui tahad parandada halba päeva, olgu sul mõni suur unistus.
Siinkohal ei pea ma silmas sirakil voodis unistamist v magamist,
vaid kaugemale nägemist sellest, kus hetkel omadega oled.
Kaugemale nägemist sellest, kus hetkel omadega oled.
Olgu sul lootust ja ootust.
Usu, et asjad saavad muutuma.
Usu, et olukorrad muutuvad paremaks.
Kui olime alles noored ja meil oli vaevu raha -
mis muide on isegi hea olukord, millest noorena läbi minna.
Sulle ei pruugi meeldida, et seda ütlen,
aga ometi on see tõsi.
Sest sa hindad kõike täna olemasolevat palju rohkem
kui sul pole seda pool elu olnud.
Tänapäeva inimeste jaoks on kõik nii lihtsaks tehtud
ja nad ei pea just väga kaua ootama, et midagi saada.
See aga lõppeb sageli suhtumisega, et nad otsekui peavadki kõike saama,
arvates, et kõik peab toimuma nende heaks,
ilma, et nad peaks ka ise selle nimel vaeva nägema.
Millest viimane muide on igati piibellik printsiip.
Nii et, ära siis Jumala peale liiga pahaseks ka saa,
kui pead pisut kauem midagi ootama, kui seda ise tahaksid.
See võib sulle ainult kasuks tulla.
Igal juhul, meil polnud palju raha,
nii et toidupoodi minnes pidin olema väga valvel.
Mul olid igasugu sooduskupongid ja taskuarvuti kaasas
ja ma pidin olema väga valvel, et mitte oma eelarvet ületada.
Meil oli tol ajal toidueelarve 70. dollarit kahe nädala peale.
Täna ei saaks selle eest suurt palju midagi.
Me aga pidime olema väga valvel,
toitudes valdavalt kanalihast ja pihvidest.
Ei mingit karbonaadi,
ei mingid tippbrändide tooteid,
sest isegi, kui need olid vaid 10-20. senti kallimad,
pidime me säästma need 10-20. senti.
Kui hakkasin esimest korda õppima usu ja Jumala usaldamise kohta,
et Tema katab kõik meie vajadused
ja ka selle kohta, kui suur mõju on me sõnadel,
siis mäletan, kuidas ütlesin iseendale seal poes olles:
"Üks päev ma tulen siia poodi
ja ostan, mida iganes soovin,
ilma, et peaksin hinda üldse vaatamagi"
Aamen?
Nii et, ühtpidi on sellest kasu, kui sa pole kõige paremas seisus,
sest siis sa saad mõelda päevale, mil olukorrad saavad olema paremad.
Sest tead mis?
Kui hoiad Jumala ligi,
pole muud variantigi, et asjad ei läheks paremaks!
See pole lihtsalt võimalik.
Õigete rada muutub iga päevaga üha kirkamaks ja kirkamaks
ja Jumal päästab meid me vaenlaste käest
samm sammu haaval.
Seetõttu ka ära viska veel püssi põõsasse.
Üks mees kuulis mängivaid lapsi küsimas üksteiselt:
"Kelleks sa tahad suureks saades saada?"
Ja igaühel oli oma vastus sellele.
Üks tahtis saada loomaarstiks, teine videode programmeerijaks,
kolmas medõeks, neljas hokimängijaks
ja viies isegi ülistusjuhiks.
Me teame, et laste soovid muutuvad igapäevaselt.
Meil on 11 lapselast
ja me küsime neilt juba siis, kui nad väikesed on.
Üks on 2-aastane,
siis on 7- ja 9-aastased jne.
Olen ikka küsinud:
"Kelleks sa tahad suureks saades saada?"
Ja isegi, et nende vastus võib olla iga kuu erinev,
teavad nad siiski alati, kelleks nad tahavad saada.
Väga vähesed lapsed ütleksid: "Mitte kellekski."
"Ei tahagi midagi püüda ega olla."
Ära lase elul muuta end hapuks.
Ära kaota oma võimet unistada ja mõelda suurelt.
Mäletan seda aega, kui isa mind seksuaalselt ära kasutas.
Lamasin teismelisena oma voodis, teadmata, millal ta jälle tuleb.
Lamasin seal ja mõtlesin:
"Üks päev saan ma tegema midagi suurt."
Te ajate mind veel nutma siin.
Põhjus, miks sellest räägin, on see,
et ma tahan, et teil oleks samasugused unistused.
Jumalal pole lemmikuid
ja Ta tõotused kehtivad kõigile, kes vaid vähegi usuvad neisse
ja elavad need välja oma elus.
Palun ära kanna end maha,
arvates, et kui su elus on midagi halba juhtunud,
siis ka kogu su ülejäänud elu saab olema teisejärguline.
Jah, see on võimalik, aga vaid siis, kui sul pole unistusi.
Paljud täiskasvanud ei tea endiselt, mida nad tahavad.
1-aastased juba enda arvates teavad, mida nad tahavad.
Jah, see arvamus võib olla iga päev erinev,
aga nad vähemalt tahavad midagi.
Paljud täiskvasvanud aga ei oska midagi kosta,
kui küsida neilt, mida nad oma eluga teha tahavad?
"Ma ei tea...Kuuleks ma vaid selles osas Jumalat!"
Kuid mis veelgi hullem - nad võivad isegi teada,
aga niipea, kui olukorrad pisut raskemaks lähevad,
annavad nad alla.
Matteuse 18. ptk.'s on öeldud,
et peaksime olema kui väikesed lapsed.
Usun, et see kuluks meile kõigile marjaks ära.
Selleks, et olla pisut enam lapsemeelsed,
peaksime ka mängima rohkem.
Ma ei tea, mis on juhtunud me vaheaegadega?
Põhikoolis olid meil vaheajad.
Niipea aga, kui keskkooli läksid, polnud enam mingeid vaheaegu.
Mulle aga tundub, et mida vanemaks saad,
seda enam vaheaegu vajad.
Selleks, et näha oma unistusi täitumas,
vajame me eesmärke.
Mu sõbranna Pennie on võtnud hullult palju kaalust alla
ja Dave küsis ta käest, mis ta elueesmärk on,
mispeale Pennie vastas: "Mul vist polegi seda."
Ütlesin: "No peale mu tänast kõnet saab olema."
"Kujuta ette, et oled maailma tasemel sportlane.
Oled aastaid trenni teinud, et end omal alal lihvida.
Sul on vibu ühes ja nooled teises käes ning sulle pole sellel alal vastast.
Sa jõuad lõpuks olümpiale.
Kuldmedal on nii lähedal.
Sa astud võistlustulle ja kõik kaamerad on suunatud sulle.
Sul on vibu ühes ja nooled teises käes,
aga ei ühtki märklauda, mida sihtida.
Kohtunikud ütlevad: "Märklauda polegi tarvis -
lihtsalt lase, kuhu iganes tahad."
See on just see,
kuidas ka paljud inimesed oma elu elavad.
Sa ärkad hommikul ega lase mitte millegi pihta.
Te muidugi pole sellised, ma tean.
Me ju räägime üleüldises mõttes.
Võib-olla mõni televaataja vajab seda kuulda.
Kuid sedasi elades elad raisatud, viljatut, nutust elu.
Peaksid iga päev vähemalt millelegi pihta saama.
Jah, su eesmärgid ehk märklaud võib aja möödudes muutuda,
kuid sa vajad siiski midagi, mille poole igapäevaselt sihtida.
See, et sa igakord pihta ei saa, ei peaks sind veel heidutama.
Ma ise olen seadnud endale
igaks päevaks ühe plaani.
Ma lasen küll Jumalal seda muuta, kui Ta tahab
ehk siis ma ei hoia sellest kümne küünega kinni.
Ja kui ma ka puhkan vahel terve päeva,
siis seda seetõttu,
et olengi plaaninud puhata terve päeva.
Ma ei lase diivanil omada kontrolli enda üle,
kui kodu vajab koristamist
ehk siis diivanist möödudes ei vaju ma sinna lihtsalt sirakile.
Sest kui sinna juba vajun, ei saa ma sealt enam püsti.
Heakene küll - läheme edasi.
John Maxwell ütleb:
"Unistus ilma positiivse suhtumiseta tähendab vaid unistajat.
Positiivne suhtumine ilma unistuseta
tähendab vaid meeldivat inimest, kes kunagi ei arene.
Unistus koos positiivse suhtumisega
tähendab aga piiramatute võimaluste ja potentsiaaliga inimest."
Su suhtumised määravad ära selle, kui kaugele sa elus jõuad.
Unistused täituvad,
kui läheme koos Jumalaga lõpuni välja.
Kolmandaks -
otsusta aidata teisi inimesi.
Igakord, kui sul on halb päev,
siis mida enam molutad
ja vaid iseendale ning oma probleemile mõtled,
seda hullemaks su päev muutub.
Palveta kellegi eest, kellel tead, et on raske.
Kui oled haige või su ihu valutab kusagilt,
palveta kõigi eest, keda tead, kel on samuti haigust ja häda.
Aamen?
Kui kavatsed aidata kedagi oma halval päeval,
siis see on teadlik tegu, mis ei tugine su tunnetele.
Sa pead mõistma
mu jutu taga peituvat vaimulikku printsiipi.
Õndsam on anda kui saada.
Õndsam on sirutuda välja ja aidata kedagi,
kui saada ise seda, mida tahad.
Mõtled nüüd: "Kuidas see veel võimalik on?"
Ma ei tea, aga see toimib.
Armastan täiega kahte kirjakohta Piiblis,
millest mulle meeldib jagada, kui sel teemal kõnelen.
Üks neist on Psalmid 37:3: "Looda Issanda peale ja tee head."
Mitte ära ainult looda Jumala peale, aga ka tee head.
Teiseks Roomlastele 12:21:
"Ära lase kurjal võitu saada enese üle, vaid võida sina kuri heaga!"
Hooli alati teistest.
Igakord, kui Uues Testamendis on kasutusel sõna "teised",
on see seotud teiste aitamise-, julgustamise-
andmise- ja teenimisega.
Seal pole pooltki nii palju juttu iseendast.
Kui paljud usuvad, et kui aitad teisi,
siis Jumal kannab ka hoolt sinu eest?
Apostlite teod 20:35:
"Ma olen teile kõigiti oma eeskuju kaudu näidanud,
et nõnda vaeva nähes tuleb hoolt kanda nõrkade eest,
pidades meeles Issanda Jeesuse sõnu,
mis ta on öelnud:
Õndsam, rõõmsam ja kadestamisväärsem on anda
kui võtta!””
Nii et, kui mul on halb päev,
siis see salm siin ütleb, et ma võin muutuda rõõmsamaks,
kui ei mõtle niivõrd iseendale kui kellelegi teisele.
Võib-olla saad helistada kellelegi,
kes on minemas läbi rasketest aegadest,
andes talle teada, et palvetad ta eest.
Võib-olla saad saata kellelegi sõnumi:
"Mõtlesin su peale ja tahan öelda, et oled väärtuslik ja kallis."
On lausa hämmastav,
kui palju vaid paar sõna võivad muuta kellegi päeva
ja vahel kogu nende elu.
On nii palju viise, kuidas pöörata halb päev heaks.
Üks neist on läbi Jumalaga suhtlemise.
Õpi kuulama Jumala häält ja olema juhitud sellest.
Õpi usaldama Jumalat.
Teine aspekt on teha midagi head kellegi teise heaks.
Miski ei muuda kehva päeva kiiremini heaks
kui millegi tegemine kellegi teise heaks.
Täna pakume sulle raamatut
"20 viisi, kuidas muuta iga päev paremaks"
Tahame, et kogeksid häid ja mitte halbu päevi.
Lase siis Jumalal teha vastavaid muutusi,
et võiksid nautida igat oma päeva.
Skaalal 1'st 10'ni
kuidas hindaksid oma tänast päeva?
On sul hea päev või mitte,
Joyce tahab õpetada sulle 20. viisi, kuidas muuta iga päev paremaks.
Praktilised nõuanded, mida kohe käiku lasta,
et muuta oluordi.
Milline iganes ka su päev poleks - pööra halvad päevad heaks
ja head päevad suurepärasteks!
Täna pakume sulle Joyce'i uut raamatut
"20 viisi, kuidas muuta iga päev paremaks".
Lisaks sellele veel täiendavad materjalid,
kuhu kuulub ka CD'de komplekt:
"Lihtsad, praktilised muutused - reaalsed tulemused".
Tellimisinfo nähtav ekraanil.
Me kõigi elus on aegu,
kus küsimusi tundub olema rohkem kui vastuseid.
Joyce Meyer tahab sind selles osas aidata.
Vaata netist tema uut saadet "Igapäevaelu vastused".
Saada meile oma küsimused
ja avasta koos meiega igapäeva vastused.
VÕTA JOYCE ENDAGA KAASA
On ääretult olnuline olla järeleandmatu ja otsusekindel
ning keelduda alla andmast.
Filiplastele 3:13 ütleb:
"Vennad, ma ei arva endast, et ma selle olen kätte saanud,
ühte aga ma ütlen:
Ma unustan kõik, mis on taga, ja sirutun eesoleva poole."
Paulus räägib edasi litsumisest ja mitte alla andmisest.
Jumal tasub neile,
kes Teda innukalt ja järeleandmatult otsivad.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.